NaiveNeuron/SloPal huggingface dataset:
Hlina, Alojz, poslanec NR SR (2014-07-10):
Ďakujem pekne. Už som začal mať obavu, že kolega Galko skĺzne do roviny tu Hujera. Prosím vás, takto, vyznávači teda tej absolútnej slobody chcú nakupovať v nedeľu topánky. Otázka stojí, či tá pani ich chce v nedeľu predávať. Vy tvrdíte, ochránite ju tak, že môže mať výhradu vo svedomí? Nuž ja vám poviem tak, keď príde pani na pohovor s tým, že chce predávať topánky v týždni a v nedeľu chce byť doma a povie tomu potenciálnemu zamestnávateľovi, že chce predávať topánky, že vie výborne predávať topánky, ale nemôže ich predávať v nedeľu, tak vám garantujem, že ju tam nezoberie. Čiže načo je inštitút, ktorý je neaplikovateľný? A vy to dobre viete. Vaša sloboda sa končí tam, kde sa začína sloboda aj druhého. Prepáčte, buďte plnokrvní liberáli, lebo inak sa len na nich hráte, vážení. Čo len jedna jediná keby bola tá predavačka, ktorá nechce predávať v nedeľu topánky a musí to robiť, tak už kvôli nej vy by ste mali bojovať, prosím vás. A už keď nehovoríme o tomto. Viete, to bol taký vtip, ako chlapi behajú po stavbe s prázdnymi fúrikmi a sa ich pýtajú, prečo sú tie fúriky prázdne. Z nich jeden hovorí, že majú také normy, že nestíhajú nakladať. Viete, to je presne to, že niekedy aj ja mám pocit, že tu sa niekto ponáhľa preto, lebo by sa mal ponáhľať, lebo keď sa neponáhľa, tak vyzerá ako blbý, akože nemá čo robiť. Všetci sa tu ideme unaháňať, utrápiť. Je čas stíšiť. Ten čas dôjde, že ľudia trošku stíšia, pribrzdia, už sa nie je kam ponáhľať. A jeden z tých ukazovateľov môže byť aj tá nedeľa. Viete, možno takto prirodzenejšou cestou k tomu nejakým spôsobom dôjdeme. Ale pri vás, špeciálne pri vás, páni liberáli, keby bola jedna jediná tá pani, ktorá nechce v nedeľu predávať topánky, tak vy by ste sa jej mali zastať.
Laurenčík, Milan, poslanec NR SR (2017-04-07):
Ďakujem za slovo. Pán minister, sme približne v rovnakom veku. Ja tiež mám niekedy problémy s pamäťou, ale mám taký pocit, že vy ste zrejme hluchý alebo ste nepočúvali, alebo si naozaj nepamätáte, čo tu pred nejakými dvoma hodinami rozprávala kolegyňa Blahová, keď tvrdíte, že neodzneli žiadne argumenty, žiadne dôkazy na to, aby ste mohol konať a aby ste zrušil akreditáciu Čistému dňu. Ja som tých dôkazov a tých argumentov tam počul strašne veľa. Vadí vám, že pani kolegyňa Blahová citovala neslušné slová z výpovedí klientov Čistého dňa, ale nevadí vám, že tu pán premiér Fico nikoho necitoval. On citoval sám seba a niekoľkokrát použil neslušné slovo, lebo nevidím rozdiel medzi slovom „šukať“ a „kurva“. Podľa mňa sú to obidve neslušné slová. Tie ďalšie spomínať ani nebudem, ale rozdiel vidím jedine v tom, že pani Blahová citovala niekoho a pán premiér citoval sám seba. Sám seba. Neslušný, neslušný, arogantný človek, ktorý tu uráža dámu. Môžete sa naozaj hanbiť! Vy ste sa preriekol, keď ste rozprával z tej správy, že vadí vám, že sa vám nepodarilo, že „z Čistého dna“, „z Čistého dna“ sa nepodarilo niektorých klientov niekde presunúť. Áno, máte pravdu, ste na čistom dne. Nemali by ste čakať na odvolanie, ale mali by ste sám odstúpiť! (Potlesk.)
Hrušovský, Pavol, predseda NR SR (2011-12-01):
Hlasujeme, páni poslanci. (Hlasovanie.) 139 prítomných, 134 za návrh, 3 sa zdržali, 2 nehlasovali. Návrh sme schválili. Na základe schváleného návrhu pristúpime k prvému čítaniu. Poprosím pána ministra, aby návrh zákona uviedol a odôvodnil. Ešte predtým, ako vám dám slovo, chcem vás informovať, panie poslankyne, páni poslanci, že minister životného prostredia požiadal o späťvzatie vládneho návrhu zákona o ochrane druhov voľne žijúcich živočíchov, ktorý bol zaradený ako tlač 504. Na základe tejto žiadosti nebudeme o tomto návrhu zákona, ktorý sme zaradili na rokovanie 26. schôdze, na nej rokovať. Pán minister, nech sa páči.
Grendel, Gábor, podpredseda NR SR (2021-05-13):
Ešte poprosím pani navrhovateľku, pani poslankyňu Vladimíru Marcinkovú, aby zaujala miesto určené pre navrhovateľov a spoločného spravodajcu z výboru pre obranu a bezpečnosť pána poslanca Juraja Krúpu, aby zaujal miesto určené pre spravodajcov. Panie poslankyne, páni poslanci, vystúpením pána podpredsedu vlády sa podľa § 35 ods. 6 zákona o rokovacom poriadku otvára rozprava znova a pýtam sa poslancov, či chce niekto v rozprave vystúpiť. Pani navrhovateľka, nech sa páči. Končím možnosť prihlásiť sa do rozpravy. Ako jediná vystúpi pani poslankyňa Marcinková.
Blanár, Juraj, podpredseda NR SR (2021-09-29):
Pán poslanec, nemôžete mať otázku na generálneho prokurátora, môžete na pána Šeligu reagovať.
Zs. Simon, poslanec: (2008-05-15):
Pani kolegyňa Košútová, áno, priznávam sa, máte pravdu. Nepredpokladal som, že treba osobitne nejako vymedziť v zákone, aby na skupiny pôdy 5, 6, 7, 8 a 9 sa neuplatňovalo. Ale faktom je, že to nie je nikde zabezpečené. A teraz, keď som si to prešiel pred vystúpením, tak som zistil tento nedostatok, a preto tento návrh. A dúfam, že pochopíte, že nejdem nad rámec toho, na čom sme sa dohodli aj vo výbore, ale idem v tých intenciách. A len chcem, aby to bolo v tejto časti jasne zadefinované aj v zákone pre legislatívnu čistotu tohto návrhu. No, pán kolega Záhumenský, vy ste toho nahovorili strašne veľa. Odborná prax, štvormesačná, na ministerstve pôdohospodárstva vám absolútne pristala, ale tá devastácia poľnohospodárskych podnikov nastala privatizáciou. A ja chcem povedať, že ja som sa na tej privatizácii na rozdiel od vás nezúčastnil. A môžeme sa pozrieť, čo všetko ostalo po tých štátnych majetkoch. A kde je tých 180 miliárd korún, čo vlastníci pôdy a reštituenti nedostali, to, čo by mali dostať ako živý a mŕtvy inventár, to, čo sa rozkradlo, to bolo to najväčšie zlo. A chcem len upozorniť, že poľnohospodárstvo je ziskové každý rok od roku 2004. A to je vďaka tým opatreniam, ktoré sa prijali v roku 2003 a 2004. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 12 druhého pozmeňujúceho návrhu pána poslanca Galka. (Hlasovanie.) Prítomných 132 poslancov, za 18, proti 77, zdržalo sa 37. Tento bod sme neschválili.
Blaha, Ľuboš, podpredseda NR SR (2024-06-13):
Ďakujem pekne, pani podpredsedníčka vlády. Chcel by... chcel... (rečníkovi sa vypína mikrofón) už by to malo fungovať, chcel by som ešte upozorniť, že poslanec, ktorý položil otázku, sa môže prihlásiť s doplňujúcou otázkou v rozsahu dvoch minút len počas vystúpenia podpredsedníčky vlády, ktorá zastupuje predsedu vlády a členov vlády, na hlasovacom zariadení, a to zvolením možnosti podať doplňujúcu otázku. Prosím, pani podpredsedníčka, aby ste v limite pätnástich minút odpovedali na otázky adresované predsedovi vlády s tým, že odpoveď na jednu otázku môže trvať najviac päť minút. Prvá otázka je od pána poslanca Jána Mažgúta a znie: „Vážená pani podpredsedníčka vlády, veľa sa v poslednom čase na Slovensku hovorí o ekonomickej diplomacii. Prečo je to pre Slovensko dôležité a aké aktivity v tejto oblasti vyvíjame?"
Šeliga, Juraj, podpredseda NR SR (2020-07-15):
Ďakujem, prezentujme sa a hlasujme. (Hlasovanie.) Prítomných 121 poslancov, za 42, proti 4, zdržalo sa 74, nehlasoval 1 poslanec. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďakujem za účasť a vyhlasujem 9. schôdzu Národnej rady Slovenskej republiky za skončenú, prajem pekné leto. A ešte procedurálny návrh pána poslanca Grendela.
B. Bugár, podpredseda NR SR: (2003-01-14):
Pán poslanec, nech sa páči. Boli podané aj procedurálne návrhy, takže najprv by sme mali o procedurálnom návrhu hlasovať.
Sulík, Richard, predseda NR SR (2011-09-14):
Pán poslanec Kalist.
Jarjabek, Dušan, poslanec NR SR (2014-06-27):
Ďakujem pekne za slovo, pán predsedajúci. Vážený pán poslanec, milý Árpád, ďakujem ti veľmi pekne aj za to milé oslovenie, nestalo sa mi to ešte aj za toľko rokov, ale ešte raz, ďakujem veľmi pekne. A ďakujem aj za to, že si sa nepridal k tomu hlúpemu tónu, ktorý tuná pred chvíľou odznieval a ktorý naozaj je neuveriteľným spôsobom pre mňa obludným, čo všetko sa dá spraviť, čo všetko sa dá spraviť na základe ničoho. Árpád, medzi nami je jeden velikánsky rozdiel a ten rozdiel súvisí v tom, že ty si nezatancuješ s láskou detviansky tanec, ako ja si nezatancujem s láskou fľaškový tanec, lebo to jednoducho neviem. A to som, prosím pekne, tancoval v Ifjú Szivek, aspoň som sa teda o to pokúšal. Ale hovorím, to je druhá vec. V každom prípade ďakujem ti veľmi pekne, čo si povedal, aby tomu naozaj rozumeli všetci, aj tí tvoji, köszönöm szépen.
Mičovský, Ján, poslanec NR SR (2015-02-06):
Ďakujem za slovo, vážený pán predseda. Vážený pán predseda, chcem oznámiť, že po dohode všetkých predkladateľov sťahujeme svoj návrh (smiech v sále) o hospodárení nezávislých poslancov (tlač 1349) pod poradovým číslom 41.
Kvorka, Ján, poslanec NR SR (2019-10-22):
Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Paška, Pavol, predseda NR SR (2013-10-17):
Ďakujem pekne. Otváram rozpravu. Nemám písomnú prihlášku. Pýtam sa, či má niekto záujem vystúpiť v rozprave. Nie je tomu tak. Vyhlasujem rozpravu za skončenú. Predpokladám, že pán minister nechce zaujať stanovisko. Vyhlasujem, prerušujem rokovanie o tomto bode programu. Budeme pokračovať druhým čítaním o zákone č. 513, je to Obchodný zákonník, tlač 600. Poprosím pána ministra spravodlivosti Tomáša Boreca, aby uviedol vládny návrh zákona. Poprosím pána ministra spravodlivosti. Pán minister, poprosím uviesť zákon č. 513. (Rokovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 600.)
Číž, Miroslav, poslanec NR SR (2017-02-07):
Ďakujem pekne. No sú tu výzvy na diskusiu, všímam si, veľmi kvalitné a skutočne prispieva k riešeniu problému. Pán kolega, ja s nesmiernou radosťou sledujem, jak sa ten náš parlament mení, jak je plný zrazu ľavičiarov, toľko, že sa sem ani nezmestia. Všetci majú plné ústa občanov a pomáhať a tak ďalej. No prvý zásadný problém, asi sa vieme zhodnúť, že gastráče tu nie sú posledné dva roky, ako tu je táto vláda, ani posledné štyri. A fungujú relatívne dávno. Pán Matovič bol významnou súčasťou vlády, o SaS-e ani nehovorím, pán predseda tu viedol tento parlament. Prečo ste to nezrušili? Prečo ste to nezrušili? Tu pán Viskupič a kdekto v diskusii vypráva všeličo. Prečo ste to nezrušili? A zrazu sú tu novodobí obrovskí ľavičiari, že SMER zrazu je ťažkou pravicovou stranou, a na druhej strane zase ľudia, ktorí keď spravovali krajinu, tak ste skončili s takou hanbou, že SMER musel vládnuť sám. A že ani na chvíľočku nad tým neporozmýšľate, že prečo to tak je a že ak hovoríte o diskusii, to musí dramaticky inak vyzerať. Viete, ja, my máme taký spôsob vládnutia, že vieme pravdepodobne v tejto sále, že sú dvaja hlavní hráči. Keďže ide o vážne sociálne opatrenie, sú tu odbory a sú tu zamestnávatelia. Existuje čosi ako tripartita. Vláda s nimi tak intenzívne rokuje, ako len môže. Vy ste zrušili tripartitu, lebo nepotrebujete také. Vy viete, ste osvietení všetci do jedného. Prídete, máte tu jednoznačne len politické reči, do štruktúry problému, do tej druhej strany problému nepoviete ani slovo. Nepochybne o efektivite gastráčov sa dá baviť. Ale rozhodne nie týmto spôsobom. Viem si predstaviť, že začnete diskusiu tým, že sa opýtate ministra, čo chce s tým robiť, ako to vníma a tak ďalej. Keď ste nespokojní, pripravte váš vlastný návrh a možno budeme diskutovať. Ale po tom, čo tu počúvam, je diskusia nezmyselná. Akonáhle nájdete normálne zmysluplné formy, verte, že veľmi radi tu budeme sedieť, lebo každá zmysluplná diskusia môže niečo priniesť. Táto určite nič.
Glváč, Martin, podpredseda NR SR (2019-09-19):
Pán poslanec Marosz.
Bugár, Béla, podpredseda NR SR (2018-02-07):
Pán poslanec Tomáš.
Blanár, Juraj, podpredseda NR SR (2021-10-06):
Vážené panie poslankyne, páni poslanci, vypočujeme si ešte reakciu na faktické poznámky, poprosím vás o pokoj v rokovacej sále. Pán predseda Kéry, môžete reagovať na faktické poznámky.
Bugár, Béla, podpredseda NR SR (2017-03-22):
Vyhlasujem rozpravu o tomto bode programu za skončenú. Chcem sa opýtať, pani navrhovateľka, chcete zaujať stanovisko? (Reakcia navrhovateľky.) Nech sa páči. A pani spravodajkyňa, budete? Tak odporúčam, aby sme, aby sme to dokončili aj s hlasovaním, pokiaľ je všeobecný súhlas. (Súhlasná reakcia pléna.) Ďakujem pekne. Nech sa páči, pani ombudsmanka, máte slovo.
Laurenčík, Milan, podpredseda NR SR (2021-05-10):
Ďalším rečníkom prihláseným do rozpravy je pán poslanec Martin Čepček, ktorému teraz odovzdávam slovo, nech sa páči.
Kollár, Jozef, poslanec NR SR (2010-12-08):
Ako siedmy pozmeňujúci návrh podal pán poslanec Blanár. Podal jeden návrh. Dajte, prosím, hlasovať o tomto návrhu.
Jurinová, Erika, podpredsedníčka NR SR (2014-11-09):
Na vaše vystúpenie, pán poslanec, chcú reagovať ôsmi poslanci, jedenásti poslanci. Uzatváram možnosť prihlásiť sa faktickými poznámkami. Nech sa páči, pani poslankyňa Nicholsonová.
Dostál, Ondrej, poslanec NR SR (2019-11-28):
Pán podpredseda vlády, ja viem, že na hodine otázok odpovedajú poslanci na aktuálne otázky, teda členovia vlády na aktuálne otázky najmä z ich pôsobnosti. Ale tuto bežne sa dejú veci, že pán premiér odpovedá na otázky týkajúce sa napríklad komárov. Napríklad pán poslanec Tomáš sa ho v júni pýtal, že či môžu sa komáre na Slovensku už konečne cítiť ohrozené, ako pomôžete pri kalamite komárov. Tak uznajte, že zvolanie Bezpečnostnej rady a zaoberanie sa trestným stíhaním opozičného politika, ktorý poukazuje na kauzy v rezorte obrany a vo vojenskom spravodajstve, je relevantnou otázkou, na ktorú má poslanec dostať normálnu odpoveď bez toho, aby bol komentovaný, že či, alebo poučovaný, že či je to v súlade s rokovacím poriadkom alebo, alebo nie. A teda máme tu rôzne skúsenosti so zneužívaním tajných služieb aj za Mečiarových čias s rôznymi odposluchmi a kupčením s odposluchmi aj, aj z neskorších čias. Takže samozrejme, že je predmetom záujmu verejnosti, ak za podivuhodných okolností je trestne stíhaný, je odpočúvaný a dokonca je voči nemu vznesené obvinenie, predstaviteľ opozičnej politickej strany, ktorý opakujem, upozorňuje na kritické kauzy alebo na kauzy v rezorte obrany a vo vojenskom spravodajstve. Tak keď nie je tu pán premiér, žiaľ, tak ako rozumiete tej vašej záverečnej poznámke? Teda tvrdíte, že pán Nagy klame? Lebo ste povedali, že môže každý využívať všetky prostriedky na svoju obhajobu, a vyznelo to tak, že tvrdíte, že pán Nagy klame v tom, čo hovorí verejnosti.
Hlina, Alojz, poslanec NR SR (2014-03-21):
Ďakujem veľmi pekne. Ja si uvedomujem takú špecifickú situáciu a viem, ani ja to nemám rád, len, pán kolega Vašečka, upozorňujem, že v politike budem pristupovať k tomu takýmto spôsobom a vytvorím si rešpekt. Dobre? A upozornite si prípadne vášho predsedu, nie predsedu strany-nestrany, že nech si dáva on pozor a potom ja sa držím vzadu, vážení. Vaša strana-nestrana, váš systém-nesystém, koniec-nekoniec, nechcem to komentovať. Verte alebo neverte, ja sa držím vzadu a budem sa držať vzadu práve kvôli tomu, čo ste aj vy spomínali. Ale je dosť možné, že sa nebudem držať vzadu, pokiaľ budete pokračovať, a potom to môže vyzerať o niečo horšie. Čiže dalo by sa k tomu ešte strašne veľa povedať alebo nepovedať. Vy musíte nájsť v sebe ten morálny rozmer, ktorý možno aj hľadáte, možno vám to vyhovuje, keď vám aj kľučka hovorí: „Dobrý deň, pán poslanec.“ Viete, to je presne to, že niekedy ľudia, ktorí mali problém sami so sebou, zrazu im aj kľučka začne hovoriť „dobrý deň, pán poslanec“, no tak to niekedy nie celkom človek zvládne. Je toho strašne veľa, čo by som chcel povedať, ale nepoviem práve aj kvôli tomu, čo ste spomínali, ale vždycky vrátim. Upozorňujem.
J. Laššáková, poslankyňa: (2008-11-06):
Prosím, pán predseda, dajte hlasovať o postúpení návrhu zákona do tretieho čítania.
Paška, Pavol, predseda NR SR (2014-06-12):
Pekné popoludnie, vážené pani poslankyne, vážení páni poslanci, vážený pán predseda vlády, vážení členovia vlády, pokračujeme v rokovaní programu 35. schôdze pravidelným bodom hodina otázok , ktorú otváram. Včera do 12.00 hodiny poslankyne a poslanci interpretovali pätnásť otázok pre pána predsedu vlády a pre členov vlády trinásť otázok. Podľa vyžrebovaného poradia budeme tieto otázky prezentovať. Poprosím teraz pána predsedu vlády Slovenskej republiky Roberta Fica, aby nás informoval, kto z členov vlády bude odpovedať na otázky za neprítomných členov vlády. Pán predseda vlády, nech sa páči.
Mikuš, Jozef, poslanec NR SR (2010-09-07):
Vážený pán podpredseda Národnej rady, vážené kolegyne, kolegovia, vážený pán minister. Výbor Národnej rady Slovenskej republiky pre hospodárstvo, výstavbu a dopravu ma uznesením č. 17 určil za spravodajcu k vládnemu návrhu zákona o dotáciách na rozvoj bývania a o sociálnom bývaní, ktorý máme pod tlačou 49. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom Národnej rady v zákonom stanovenej pätnásťdňovej lehote pred schôdzou Národnej rady, na ktorej sa uskutočňuje jej prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky, s ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a o tom, že návrh nebude mať nové požiadavky na štátny rozpočet ani na rozpočty obcí, nebude mať vplyv na hospodárenie obyvateľov ani na hospodárenie podnikateľskej sféry a iných právnických osôb a nebude mať dopad na životné prostredie, na zamestnanosť ani na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie a podľa tejto doložky nie je problematika návrhu zákona upravená v práve Európskej únie a nie je obsiahnutá ani v judikatúre Súdneho dvora Európskej únie. Pán podpredseda, prosím, otvorte rozpravu.
A. Belousovová, podpredsedníčka NR SR: (2009-04-23):
Navrhnutý gestorský ústavnoprávny výbor určil ako spravodajcu k tomuto návrhu zákona pána poslanca Jaroslava Pašku, ktorému dávam slovo.
Laurenčík, Milan, podpredseda NR SR (2021-11-23):
Prosím kľud v sále. On reagoval na pána Kyselicu. A teraz bude pán poslanec Lukáš Kyselica reagovať na faktické poznámky, ktoré odzneli. Nech sa páči.
Gašpar, Tibor, poslanec NR SR (2024-02-08):
Ako o ďalšom hlasujeme o bode 14 pozmeňujúceho návrhu poslanca Matoviča.
Paška, Pavol, predseda NR SR (2013-01-31):
Pán poslanec, vaša reakcia.
Bugár, Béla, podpredseda NR SR (2010-10-12):
Nech sa páči, prezentujme sa a hlasujme. (Hlasovanie.) Prítomných 132 poslancov, za 76, 6 proti, 50 sa zdržali hlasovania. Konštatujem, že Národná rada postúpila tento návrh zákona do druhého čítania. Nech sa páči ďalšie hlasovanie.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 135, za 41, proti 77, zdržalo sa 17. Procedurálny návrh schválený nebol.
Ďuriš Nicholsonová, Lucia, podpredsedníčka NR SR (2017-05-16):
Pán poslanec Heger, do rozpravy, nech sa páči.
P. Hrušovský, predseda NR SR: (2004-10-26):
(Hlasovanie.) 136 prítomných, 136 za návrh. Body zo spoločnej správy sme schválili. Nech sa páči, pán poslanec Horák. V. Horák, poslanec: Dobre. Teraz budeme hlasovať o pozmeňujúcom návrhu pani poslankyne Laššákovej.
Uhrík, Milan, poslanec NR SR (2016-12-01):
Pán kolega Pčolinský, ja len k tej vašej argumentácii ohľadne tých predvolebných alebo prieskumov nejakých volebných preferencií. Mám pred sebou otvorený článok Denníka N z februára 2016, čiže mesiac pred voľbami, Ľudová strana Naše Slovensko v tom prieskume ani nefigurovala, ani sme neexistovali v tom čase podľa prieskumu agentúry FOCUS, čiže ja len toľko. Neodvolávajme sa na prieskumy agentúry prezidentovho poradcu a podobných. To je, ako keby sme sa v nejakej vedeckej práci odvolávali na Wikipédiu. Tie prieskumy nie sú na to, aby verejnú mienku monitorovali alebo len veľmi málo sú na to, v skutočnosti sú podľa mňa na to, aby verejnú mienku tvorili. Ďakujem.
Jasaň, Viliam, poslanec NR SR (2011-07-13):
Ďakujem pekne, pán predseda. Ja určite nepatrím medzi tých, ktorí by neodsudzovali tých, ktorí týrajú zvieratá. Ale zase sa mi nepáči, že chceme riešiť problém represiou. Budeme riešiť aj tých rodičov, ktorí kupujú svojim deťom ako vianočný darček malých psíkov, s ktorými ich potom o mesiac, o dva mesiace vidíme na uliciach? Budeme riešiť aj tých, ktorí svojim starým rodičom, pretože sa o nich nestarajú a bývajú sami v bytoch, kúpia psa, pričom ten pes je v byte, napr. v petržalskom byte, celý deň zavretý, nedostane sa von. Veď aj to je týranie. Ale neviem, či represia je ten správny spôsob. A posledný príklad vám poviem. Pred rokom v marci mi ukradli dvojmesačné nové auto. To som mal prísť tu v apríli a povedať, tak zvýšme tresty tým, ktorí kradnú autá? Čo by sme tým vyriešili. Už teraz môže dostať niekto za to trest odňatia slobody do dvoch rokov. A ak je to viac než za 26 600 eur, tak je tu možnosť od troch do desať rokov. Represiou to nezmeníme. Môžeme to zmeniť len a len výchovou. A verte mi, že pes, ten je môj spoločník od môjho narodenia. Vždy sme mali vlčiaka odvtedy, čo som sa narodil. Mám ho aj teraz. Ale mám ho v rodinnom dome, tam, kde má prirodzený vývoj. A mám ho z košického útulku zvierat, kde každý rok tam chodím, pozerám, prispejem, a beriem si odtiaľ psov a rozdávam ich do tých rodín, ktoré sa o to vedia postarať. Čiže mňa nemusíte obviňovať z tohto. Ale nepáči sa mi represia, tou nič nevyriešime. A vy ste sa jej chytili ťažkým spôsobom. Ďakujem.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 132 poslancov, za 104, proti nikto, zdržalo sa 28, hlasovali všetci prítomní poslanci. Tento návrh sme schválili. A čaká nás ešte jeden návrh, a to hlasovanie o bode 37 schváleného programu, ktorým je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňajú niektoré zákony v súvislosti s chovom a držaním psov (tlač 515). Spravodajcom je člen výboru pre pôdohospodárstvo a životné prostredie pán poslanec Ján Krošlák. Prosím ho, aby hlasovanie uviedol.
Gyimesi, Juraj, poslanec NR SR (2020-07-23):
Ja by som sa chcel poďakovať pánovi kolegovi Mazurekovi za intelektuálny prejav. Prax robí majstra a potvrdilo sa to aj teraz. A ja by som si asi za nás všetkých želal, aby všetky nasledujúce prejavy kolegu Mazureka boli minimálne tak intelektuálne, ako boli tieto, aby sa podobali na tento. Ešte raz, ďakujem veľmi pekne.
Horváthová, Eva, poslankyňa NR SR (2015-05-29):
Ďakujem, pán poslanec Novotný, že ste ešte zdôraznili potrebu vzdelávania a ohrozenie, ktoré na Slovensku, čo sa týka chronických chorôb, máme. Sú štúdie, ktoré zistili, že až šesť typov rakoviny priamo súvisí s obezitou u ľudí a ďalšie typy rakoviny sú ovplyvnené, samozrejme, ďalšími rizikovými faktormi, ktoré som spomínala – zvýšené pitie alkoholu, nezdravá výživa, fajčenie, príliš veľa stresu – a vynakladajú sa každoročne obrovské finančné prostriedky na liečbu týchto ochorení. Keď si predstavíte, s čím pacienti chodia do nemocnice na vyšetrenia, čo sa odhaľuje v rámci aj preventívnych prehliadok, takmer vždy je to spojené s niektorým z týchto ochorení. A tie ochorenia vznikajú práve preto, že nezdravo žijeme a od útleho detstva sme vystavení mnohým rizikovým faktorom. Tak myslím si, že je naša morálna povinnosť aspoň tie, ktorým vieme predchádzať, vieme o nich, že sa spolupodieľajú na týchto ochoreniach, tak naučiť to naše deti, dať im možnosť, aby mali prístup k zdravým potravinám, a čo som možno ešte nespomenula aj predtým, je veľmi dôležité sa, samozrejme, ďalšími problémami zaoberať. Toto sú len dve také maličké, čiastkové veci, ktoré by mohli prispieť k takému systematickejšiemu prístupu k prevencii. Ale samozrejme, musíme sa baviť aj o tom, čo spomínala kolegyňa pri predkladaní toho tzv. horalkového zákonu, a síce o kvalite našich potravín. Obsahu soli v tých výrobkoch, celkovej distribúcii potravín alebo spôsobu, akým sú spracovávané potraviny a podobne. Čiže to sú problémy, ktoré stoja pred nami, ale myslím si, že aj takto čiastkovo by sme mali krok za krokom túto situáciu riešiť, a verím, že výsledky sa dostavia. Ďakujem.
Laššáková, Jana, podpredsedníčka NR SR (2013-12-06):
Dobre, odpovedajte na predrečníka.
Jurinová, Erika, podpredsedníčka NR SR (2014-12-04):
Ďakujem pekne, pani predsedníčka. Prosím spoločného spravodajcu z výboru pre zdravotníctvo poslanca Štefana Kuffu, či už je. Dobre. Nech sa páči, ktorí ste pripravení. Takže Štefana Kuffu, aby podal správu o výsledku prerokovania materiálu vo výboroch.
Kollár, Boris, predseda NR SR (2022-11-11):
S ďalšou faktickou pán poslanec Baláž, nech sa páči.
A. Bobrík, poslanec: (2010-02-10):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, právna úprava je v súlade s Ústavou Slovenskej republiky a s právnym poriadkom Slovenskej republiky a medzinárodnými zmluvami, ktorými je Slovenská republika viazaná. Predložený návrh nemá dopad na verejné financie a má pozitívny vplyv na zamestnanosť. Súčasťou návrhu  zákona je doložka zlučiteľnosti s právom Európskych spoločenstiev a s  právom Európskej únie, ako aj stanoviskom ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1503 z 18. januára 2010 a podľa § 71 rokovacieho poriadku navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. A odporúčam, aby predmetný návrh zákona prerokovali ústavnoprávny výbor do 30 dní a gestorský výbor do 31 dní odo dňa pridelenia. Prosím, otvorte rozpravu, pán predsedajúci.
Ďuriš Nicholsonová, Lucia, podpredsedníčka NR SR (2018-09-20):
Ďakujem pekne, pán spravodajca. Otváram všeobecnú rozpravu a písomnú prihlášku som nedostala od nikoho z vás. Otváram teraz možnosť prihlásiť sa ústne, nech sa páči. Končím možnosť prihlásiť sa do rozpravy. Neprihlásil sa nikto, týmto vyhlasujem všeobecnú rozpravu zároveň za skončenú. Pán navrhovateľ, je niečo, čo by ste chceli dodať v rámci záverečného slova? Nie je tomu tak. Pán spravodajca? Nie. Prerušujem rokovanie o tomto bode programu. Pokračovať budeme prvým čítaním o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Návrh zákona má tlač 1106, návrh na jeho pridelenie na prerokovanie výborom je v rozhodnutí pod č. 1159. Opäť, pán poslanec Beblavý, nech sa páči, máte slovo.
B. Bugár, podpredseda NR SR: (2002-05-16):
(Hlasovanie.) Prítomných je 117 poslancov, za 110, zdržali sa 2, nehlasovali 5. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Ešte predtým, čo by sme pristúpili k hlasovaniu v druhom čítaní, pán poslanec Cuper. J. Cuper, poslanec: Pán predsedajúci, mám procedurálny návrh, aby sme opakovali všetky hlasovania, pretože som si povšimol, že čítaš z tabule, ktorá nie je označená ako tabuľa Národnej rady. Takže je to zjavná chyba technického zariadenia a práve preto sa musia opakovať všetky hlasovania. A treba privítať pána poslanca Weissa, čo bol „dvíhať“ percentá SDA.
Kazda, Radovan, poslanec NR SR (2020-11-25):
Ďakujem. Ja som ešte chcel pánovi ministrovi poďakovať, že sa zúčastnil práve prerokovania tejto správy a takisto chcem oceniť, že ministerstvo prejavilo, resp. zverejnilo záujem odtajniť register s takmer tisíckou pravdepodobných environmentálnych záťaží minulý týždeň, tak verím, že k tomu dôjde čo najskôr a takisto ministerstvo prezentovalo zámer vyčleniť 580 mil. eur na environmentálne záťaže zo štrukturálnych fondov. Ja by som bol veľmi rád, keďže nájdeme aj takú vzájomnú kooperáciu aj s hospodárskym výborom, aj s výborom pre životné prostredie, aby sme sa venovali aj tomu, práve tomu, čo som hovoril, tej identifikácií tých najdôležitejších environmentálnych záťaží a zároveň hľadať tie nákladovo najefektívnejšie riešenia. Niektoré environmentálne záťaže sa dajú vyriešiť úplne jednoducho spálením, či už v cementárni, alebo nejakej spaľovni. Niektoré iba lepším preskládkovaním, čo takisto nie sú veľmi, veľmi drahé operácie, niektoré sa dajú zneutralizovať nejakou chemikáliou, takže existuje veľmi veľa dobrých, kvalitných, efektívnych riešení a tam by sme sa mali najviac sústrediť na to, aby sme tie peniaze, ktoré pridelíme, aby boli využité na čo najviac environmentálnych záťaží. Ďakujem.
Pellegrini, Peter, predseda NR SR (2024-01-16):
Pán poslanec Galko.
A. Belousovová, podpredsedníčka NR SR: (2008-11-28):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásil pán poslanec Lipšic. Uzatváram možnosť podania ústnych prihlášok do rozpravy. Pán poslanec, máte slovo, nech sa páči.
Gröhling, Branislav, poslanec NR SR (2018-09-11):
Pán kolega Beblavý, veľmi dobre si zhrnul všetky veci, ktoré pán prezident vytýkal a preto tento zákon nemôžme ani podporiť a nemôžme hovoriť ani o tom, že by zvyšoval kvalitu, pretože akreditačná komisia v tomto prípade naozaj nebude zvyšovať kvalitu vysokých škôl. Tú kvalitu by sme mohli zvýšiť aj tým, že do toho vzorca, na základe ktorého sa vypočítavajú peniaze, do tej jednej časti, kde sú štyri koeficienty, v rámci toho jedného koeficientu, čo je uplatniteľnosť absolventov, ktorý sa prerátava číslom jedna a tým pádom každá vysoká škola ho bude násobiť nula celá deväťdesiat niečo, vždy to bude k počtu absolventov a nikdy to nebude na základe toho, koľko tých absolventov umiestni na tom danom trhu. Takže keby sme chceli zvyšovať kvalitu, tak v rámci tohto návrhu mal ísť a ja som aj očakával, že ministerstvo sa určitým spôsobom hecne cez leto a že prinesie teraz aj zákon ohľadom financovania vysokých škôl a tam navrhne niečo podobné, lebo uplatniteľnosť absolventov, nie aby sme rozhodovali na základe neho, ale aby sme ho zverejňovali a mladým ľuďom poskytli informácie, kde po danej škole sa vie umiestniť, aký bude mať priemerný príjem a ostatné informácie, a ich necháme sa rozhodovať ohľadom svojej budúcnosti. Takže toto mala byť tiež súčasť nejakého takého návrhu ohľadom kvality vysokých škôl. Ďakujem.
Dostál, Ondrej, poslanec NR SR (2019-10-25):
Pani poslankyňa Gabániová, ja chcem to oceniť, lebo častokrát sa tu hovorí, že koalícia vôbec nepočúva opozíciu, že keď opozícia niečo povie, tak zástupcovia vlády, alebo teda koaliční poslanci na to vôbec nereagujú, a teda tu kolega Martin Poliačik vo faktickej len si tak povzdychol, že by rád počul aj tú druhú stranu, nielen tých, ktorí, ktorí ten vládny návrh stratifikácie chvália, a vy ste sa promptne prihlásila do rozpravy ústne, a teda tú druhú stranu ste prezentovali. Takže je fajn, že tuná zaznel aj nejaký kritický názor voči tomu, voči tomu vládnemu návrhu, aby sme teda si vedeli aj nejako porovnať argumenty tých, ktorí hovoria, že je to dobrý návrh a prípadne sa na ňom môže ešte niečo zmeniť, a tých, ktorí majú k nemu vážne výhrady, aj keď teda asi by sme si, asi by bola normálnejšia situácia, keby vládni poslanci ten návrh vlády obhajovali a opoziční poslanci ho kritizovali, no ale tak žijeme také trochu zvláštne, zvláštne časy. Ako ste povedali, je škoda, že vaša vládna koalícia obmedzila ten príspevok, lebo mohli ste ešte, ešte pokračovať, ja by som si rád vypočul aj vaše, vaše ďalšie argumenty. Ale priznám sa, že som celkom nepochopil to s tým A a B, už asi to bude tým, že som dlhšie, dlhšie zo základnej školy, že o čo vám vlastne išlo. Lebo tak naozaj od roku 2006 s krátkou dvojročnou prestávkou je SMER pri moci, má, ministri zdravotníctva sú nominanti SMER-u, a tak keď kritizujete pomery v zdravotníctve, teda kritizujete politiku SMER-u doteraz? Alebo čo ste tým chceli povedať? Lebo to som celkom nepochopil.
Laurenčík, Milan, podpredseda NR SR (2021-05-11):
Ďakujem, pani poslankyňa. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvá vystúpi pani poslankyňa Anna Zemanová, nech sa páči.
P. Paška, predseda NR SR: (2007-06-20):
V rozprave vystúpi pani poslankyňa Tkáčová, ktorá bola ako prvá písomne prihlásená do rozpravy.
Krištúfková, Petra, poslankyňa NR SR (2019-09-17):
V rozprave ste povedal, že ženy z balkóna a vzletné reči. Trikrát ste to zopakovali. Hore na balkóne sú ženy, ktoré boli takisto aj na výbore dňa 10. septembra a tam ste vôbec nepoužili toľko demagógie ako tu. Lebo vás ani nenapadlo, že sa nevzdajú a ja s nimi. A som naozaj veľmi rada, že som na ten pozmeňujúci návrh, ktorý priniesol pán poslanec Vážny na výbor, reagovala a že naše hnutie prišlo s týmto pozmeňujúcim návrhom, pretože vás to prebudilo a konečne tu vznikla vôbec nejaká debata o tom. (Potlesk.)
M. Chovanec, poslanec: (2006-08-04):
Ďakujem.
Štarchoň, Peter, poslanec NR SR (2017-09-14):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ledecký, Vladimír, poslanec NR SR (2021-12-02):
Ja by som chcel oznámiť členom sociálneho výboru, že dnes 19.10 je výbor a v priestoroch sociálneho výboru, takže poprosím všetkých členov výboru, aby sa ho zúčastnili.
Suja, Miroslav, poslanec NR SR (2023-02-07):
Pán Cmorej, tak vy v SaS-ke ma neprestanete udivovať. Tak po troch rokoch hovoríte, že je nedostatok škôlok. Vy v SaS-ke ste príčetní? Dva a pol roka ste mali ministra školstva. Je pravda, že obuvníka a plagiátora, ale to u odborníkov, ako ste vy, je v pohode, vy to akceptujete na rozdiel od tých študentov, dva a pol roka ste mali ministra školstva, obuvníka, plagiátora. Koľko škôlok ste spravili? A vy tu idete vykrikovať, že je nedostatok škôlok? To vy máte vôbec, ste príčetný? Zrušili ste bankový odvod. To sú stovky miliónov. Koľko je to škôlok, pán poslanec Cmorej? Vy hovoríte, že sa plytvalo s jedlom pre deti. A vy viete vôbec, akým systémom to fungovalo? Že tie deti sa nahlasovali, ak neprišli, tak potom to museli doplatiť? Že presne sa nahlasovali počty? Vy máte vôbec dáta, o koľko klesli počet stravujúcich sa detí na základe schváleného vášho daňového bonusu? A zrušenia obedov zadarmo? Máte tie dáta? Viete to povedať? Vy viete veľmi dobre, že skoro drvivá väčšina tých škôlok a škôl rozšírila svoje kapacity. To znamená, že mali sa kde tie deti najesť, ktoré chceli. A vy tu idete chliapať sprostosti. Čo to tu vlastne trepete? Pán Cmorej, tri roky, tri roky ste vo vláde, dva a pol roka ste mali ministra školstva. Dva a pol roka a vy sa idete sťažovať na jeho neschopnosť? Ja vám niečo poviem. Bol som na jednej vedeckej konferencii. Kolega z Poľska sa ma pýta: „Je pravda, že váš minister školstva je plagiátor?“ No hanbil som sa ako pes. Myslel som, že je z našej strany. Ako keby bol z našej strany. A to ste vy, SaS-ka odborníkov. Plagiátora dajú za ministra školstva. Že sú vinní členovia vlády, to kašľať na to. Ale školstvo, čo by malo ísť deťom príkladom, tak vy, najväčšia strana odborníkov, nominujete plagiátora a obuvníka?
Šimečka, Michal, podpredseda NR SR (2024-06-13):
Ďakujem pekne. Pán poslanec Jakab, nech sa páči.
Šíbl, Jaromír, poslanec NR SR (2020-09-24):
Ďakujem. Chcel by som len upozorniť kolegov poslancov a poslankyne, ktorí sú členmi výboru pre pôdohospodárstvo a životné prostredie, že rokovanie výboru sa uskutoční ihneď.
Klus, Martin, poslanec NR SR (2018-05-16):
Ďakujem pekne, pán predsedajúci. Rád by som poprosil o všeobecný súhlas k bodu 45, tlač 931. Zajtra mám dohodnuté stretnutie s pani ministerkou k tomuto návrhu zákona, takže ak by sa dalo posunúť na koniec schôdze.
Figeľ, Ján, podpredseda NR SR (2015-11-11):
S reakciou, nech sa páči, Ján Mičovský.
Laurenčík, Milan, podpredseda NR SR (2021-06-30):
Ďakujem. Pýtam sa, či je všeobecný súhlas na toto? (Nesúhlasná reakcia pléna.) Nie je všeobecný súhlas. Ďakujem. Pán poslanec Fico, nech sa páči, pokračujte.
V. Veteška, podpredseda NR SR: (2005-05-26):
(Hlasovanie.) Prítomných je 98 poslancov, za 79, proti 1, zdržalo sa 18. Uznesenie sme schválili. Panie poslankyne, páni poslanci, do programu 42. schôdze boli doplnené dva body, a to prvý bod – návrh na zmeny v zložení výborov Národnej rady Slovenskej republiky (tlač 1179), druhý bod – návrh na zmenu v zložení členov Stálej delegácie Národnej rady Slovenskej republiky v Parlamentnom zhromaždení Rady Európy. Pán Mikloško, požiadali ste o slovo, nech sa páči.
Hrnčiar, Andrej, podpredseda NR SR (2019-04-04):
Ďakujem. Týmto pádom sme vyčerpali 15 minút určených na odpovede predsedu vlády na otázky, ktoré položili poslanci Národnej rady. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od poslankyne Zuzany Zimenovej na ministra zahraničných vecí a európskych záležitostí Miroslava Lajčáka, ktorého zastupuje ešte minister financií Peter Kažimír: „Vážený pán minister, najnovšia Výročná správa o členstve Slovenskej republiky v Európskej únii uvádza, že ministerstvo zahraničných vecí a európskych záležitostí v marci 2019 predloží na schválenie vlády Slovenskej republiky implementačný materiál k Akčnému plánu proti dezinformáciám a k príprave Slovenskej republiky na európske voľby. Predmetný materiál však ministerstvo na rokovanie vlády do dnešného dňa nepredložilo. Kedy tak plánuje urobiť?“
B. Sániová, poslankyňa: (2007-12-05):
Národná rada Slovenskej republiky uznesením č. 560 zo 17. októbra 2007 po prerokovaní predloženého vládneho návrhu zákona v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady prerokuje uvedený materiál v druhom čítaní. Prideľuje návrh zákona podľa § 74 ods. 1 citovaného zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z.). Ústavnoprávny výbor Národnej rady Slovenskej republiky prerokoval vládny návrh zákona dňa 13. novembra 2007 a odporučil Národnej rade Slovenskej republiky návrh zákona schváliť so zmenami a doplnkami; uznesenie č. 270 z 13. novembra 2007. Ďalej Výbor Národnej rady Slovenskej republiky pre zdravotníctvo prerokoval tento vládny návrh zákona dňa 15. novembra 2007 a odporučil Národnej rade Slovenskej republiky návrh zákona schváliť so zmenami a doplnkami; uznesenie č. 81 z 15. novembra 2007. Gestorský výbor, ktorý zasadal 27. 11. 2007, prerokoval spoločnú správu výborov k predloženému vládnemu návrhu zákona. Výbor neschválil spoločnú správu výborov. Z uvedeného dôvodu gestorský výbor predkladá Národnej rade Slovenskej republiky informáciu. Táto informácia obsahuje 32 doplňujúcich a pozmeňujúcich návrhov. Gestorský výbor odporúča, aby sa o týchto 32 doplňujúcich a pozmeňujúcich návrhoch hlasovalo, a to o bode 1 až 23 a o bodoch 25 až 32 spoločne s odporúčaním schváliť a bod 24 vybrať na osobitné hlasovanie. Vážená pani podpredsedníčka Národnej rady, skončila som. Otvorte, prosím, rozpravu.
M. Hort, podpredseda NR SR: (2008-01-31):
A dávam teraz slovo spoločnému spravodajcovi z výboru pre financie, rozpočet a menu poslancovi Jozefovi Ďuračkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán spravodajca.
Klus, Martin, podpredseda NR SR (2019-10-18):
Ďakujem. Poprosím o reakciu pani poslankyne Dubačovej.
Tomáš, Erik, minister práce, sociálnych vecí a rodiny SR (2023-11-22):
Ďakujem veľmi pekne. Dámy a páni, dovoľte, aby som v krátkosti odôvodnil zákon, aj keď už ho asi všetci poznáme zľava doprava – zhora aj zdola, lebo sme celý deň o ňom včera hovorili. Ide o to, že chceme ešte kvôli tomu, že bývalá vláda vyplácala takzvaný 13. dôchodok v takej sume, že sa ani 13. dôchodkom nazvať nedá a išlo len o sociálnu dávku, tak chceme aspoň tento rok ešte niečo zachrániť a k tomu tzv. 13. dôchodku, prepytujem 13. dôchodku, ešte doplatiť každému poberateľovi dávok 300 eur navyše, či starobným dôchodcom alebo invalidom, vdovcom, vdovám, predčasným dôchodcom a podobne. Možno taký zaujímavý údaj, tí, ktorí dostávali 300 eur, tých je asi 113-tisíc zo všetkých poberateľov dôchodkov, a najmä tam boli invalidi a vdovci, takže napríklad týchto ľudí po našom, títo ľudia po našom doplatku už dostanú 600 eur. Šesťsto eur. Čiže keď tu niekto hovorí, že jak ideme brať invalidom a neviem čo, tak, samozrejme, je celý pomýlený, ale on dobre vie, prečo to robí. Medzi prvým a druhým čítaním som, dámy a páni, ešte stihol snem Jednoty dôchodcov na Slovensku. Bol som v Liptovskom Mikuláši a Jednota dôchodcov na Slovensku oceňuje, že ideme seniorom schváliť tých 300 eur navyše a oceňuje aj to, že už na budúci rok bude 13. dôchodok vo výške priemerného dôchodku a zdraví všetkých, ktorí podporia tieto riešenia, a, samozrejme, nezdraví tých, ktorí tu robia len cirkus. Presne tí, ktorí mali štyri roky na to, aby seniorom pomáhali, neurobili pre nich nič, dokonca aj kvôli nim, aj kvôli nim je možné, že prišli o svoje životy, ale to musia vyšetriť orgány činné v trestnom konaní, a chvália sa, normálne oni sú schopní, ja už neviem, koľko, koľko preraziť, koľko je, koľko, že ako musia preraziť to dno, aby sa dostali až do toho jadra Zeme, pretože chváliť sa ešte aj zákonmi opozície a hovoriť, že oni zvýšili dôchodky a tak ďalej, nechce sa mi ani k tomu hovoriť, lebo o chvíľu to budete počuť, budete to počuť aj so všetkými vulgarizmami, ktoré k tomu patria. Ako povedala pani kolegyňa Cigániková, správne asi by bolo pána Matoviča ignorovať. Ja si to úplne tak nemyslím, ale v princípe z 90 % súhlasím. Takže ešte raz, poďme na to druhé čítanie. Ide o to, aby sme ešte k tomu nízkemu 13. dôchodku, k tej sociálnej Matovičovej dávke, doplatili 300 eur. Toto sme dokázali ešte v tohtoročnom rozpočte nájsť a na budúci rok už bude 13. dôchodok vo výške priemerného dôchodku, tak ako sme to sľúbili. Ďakujem pekne.
Fico, Robert, poslanec NR SR (2020-12-01):
Ďakujem pekne. Vážený pán podpredseda, vo svojom vystúpení som povedal, že zavádzate dane a odvody na 13. a 14. platy. Dozvedel som sa niečo o Norovi Bödörovi. Ďalej som povedal, že vo vašom rozhodnutí, ktoré momentálne robíte, vypúšťate osobitný typ daňového zvýhodnenia v podobe kratšej doby odpisovania budov, ak ich používajú zamestnávatelia pre svojich zamestnancov. Tak som sa dozvedel niečo o tom, že kde bývam alebo ako bývam. Veľmi jasne som povedal, že ste obrali 500-tisíc detí o teplé obedy a zaviedli ste daňový bonus, ktorý oberá mestá, obce a samosprávy o veľké peniaze. Tak som si vypočul niečo o mojej politickej kariére a všetkom, čo s tým súvisí. Dámy a páni, môžte tu vykrikovať, koľko chcete. Ja som nepočul jeden jediný vecný argument, ktorým by ste vyvrátili to, čo som povedal vo svojom vystúpení. Jeden jediný. Jediný pokus urobil pán poslanec Viskupič, ktorý asi pochopil, že v prípade daňového bonusu hovoríme o príjmoch miest a obcí a samospráv, a nie o štáte. Dnes je tu veľká skupina ľudí, ktorí sú nezamestnaní, ale nemajú nárok na obed zadarmo. Už to konečne pochopte, že hovoríme o 10 000 ľuďoch, ktorí nemajú ani prácu, lebo prišli o zamestnanie, a rovnako nemajú nárok ani na bezplatný obed. Týchto ľudí ste reálne obrali. Všetkým ostatným odkazujem veľmi jednoducho: vyhrajte štyrikrát parlamentné voľby bez médií a bez podpory. Buďte najdlhšie slúžiacim premiérom v histórii Slovenska a potom tu vykrikujte. Ja sa od vás naozaj nemám čo učiť. Ďakujem pekne.
Hrnčiar, Andrej, podpredseda NR SR (2018-02-07):
Pán poslanec Pčolinský.
Pellegrini, Peter, predseda NR SR (2015-01-27):
Ďakujem pekne. Ďalší prihlásený ústne do rozpravy je pán poslanec Fecko. Nech sa páči, máte slovo.
Glváč, Martin, podpredseda NR SR (2019-04-04):
Ďakujem. S faktickou poznámkou nikto. Končím možnosť prihlásiť sa. Vyhlasujem rozpravu za skončenú a prerušujem rokovanie o tomto bode programu. Teraz nasleduje druhé čítanie o návrhu na vyslovenie súhlasu Národnej rady Slovenskej republiky s dodatkami k článku 8 Rímskeho štatútu Medzinárodného trestného súdu . Návrh vlády je uverejnený ako tlač 1310 a spoločná správa výborov má tlač 1310a. Návrh vlády odôvodní ministerka kultúry Ľubica Laššáková, nech sa páči.
Baška, Jaroslav, poslanec NR SR (2014-10-21):
Aj ja chcem pripomenúť členom výboru pre obranu a bezpečnosť, že sa stretneme o 12.00 hod. na tradičnom mieste. Ďakujem.
Gál, Gábor, minister spravodlivosti SR (2019-05-10):
Ďakujem. Vážené dámy, vážení páni, zas len veľmi telegraficky. Cieľom návrhu zákona je zavedenie inštitútu postihujúceho sudcu. Na Slovensku máme problém s tým, že máme daný počet sudcov podľa okresov, podľa jednotlivých krajov. Sudcovia nám vypadávajú z výkonu z rôznych príčin. Veľmi častým javom je rodičovská a materská dovolenka, častejšie sú to ešte tiež stáže, ale tiež práceneschopnosť, keď táto už presiahne hranicu šiestich týždňov, tak už sudca musí byť nahradený, jeho veci musia byť prerozdelené medzi ostatnými sudcami a v rámci projektu SEPEŠ sa vyskytla úvaha, že ako sa to rieši v iných krajinách, to ešte za predchádzajúceho vedenia ministerstva spravodlivosti sa to, rozbehla táto debata. Veľmi veľkou takou prívrženkyňou tejto, inštitútu, tohto inštitútu bola bývalá štátna tajomníčka Mária Kolíková, ktorá vlastne toto dotiahla. My sme to len sprecizovali a podľa mňa síce zavádzame niečo, úplné nóvum, ale to je taká vzácna zhoda aj so sudcami, aj so sudcovskou samosprávou, že poďme do toho síce, je to niečo nóvum, ale poďme do toho. Každý cíti ten problém, ktorý sa nedá inak vyriešiť. Presúvaním sudcov, ktoré, ktoré potrebujú zas nejaké súhlasy, zaplátanie tak dier, ako sa to robí teraz vytváraním nových sudcovských miest, to nám zas neporieši situáciu, keď sa nám tí sudcovia vrátia do výkonu. Čiže tá vzácna zhoda vznikla na tomto znení. Tiež je možná debata v rámci druhého čítania, čo tam ešte doprecizovať. Tá novela sa rodila dosť dlho, ale som veľmi rád, že ju máme v Národnej rade a tiež som veľmi rád, že taká vzácna, vzácna zhoda všetkých zainteresovaných na tom, že takéto nóvum aby sa zavádzalo do právneho poriadku Slovenskej republiky, lebo toto je, čo potrebujeme v danom okamihu, aby sme zrýchlili súdne konania, s tým máme obrovský problém, vedeli zabezpečiť špecializáciu sudcov a vedeli ponúkať občanom tú službu, ktorú tretia moc v štáte má zabezpečovať, a to je súdenie a nastolenie spravodlivosti. Ďakujem pekne.
Kollár, Boris, predseda NR SR (2023-05-18):
To nie je procedurálny návrh, pán poslanec... Zoberte mu slovo, žiadny zmysel, toto nemá nič s procedurálnym návrhom... (Povedané súbežne s rečníkom.)